- ZABURA
- <
- 4
- >

4
Ɔkↄsi aduakɛnaa
Dauda lɛ̀ɛ. Òdi sí kũ mↄrↄlɛnaaomɛ.
1 Tó ma n sisi, ǹ wema Luda ma zɛkũnwode,
tó má kakũnna, ǹ ma gba ĩampaki,
ǹ ma wɛ̃nda gwa ǹ ma aduakɛna sí.
2 Gbɛ̃nↄ, áni gí àgↄ̃ wé'i da ma Luda gakuridea ari bↄrɛmɛɛ?
Ánigↄ̃ ye pↄ́ pãnↄi àgↄ̃ tɛ́ tãnanↄin yá?
3 Àgↄ̃ dↄ̃ kũ Dikiri a gbɛ̃nↄ dìtɛ adona,
tó ma a sìsi, ani ma yã ma.
4 Tó a pↄ fɛ̃̀, àsun durunna kɛro,
à laasun lɛ́ á wutɛbↄ musu à yĩtɛ.
5 À sa kũ à de à o o,
à Dikiri náani kɛ.
6 Parinↄ dì pi: Dí mɛ́ ani yã mana kɛwɛrɛɛ?
Ǹ ãn werewá, Dikiri, ǹ arubarika daógu.
7 Bee tó pↄ́blewɛ kũ sèwɛ̃o dińyĩ,
pↄnna kũ ń dàmɛnɛ ma swɛ̃̀n de ń pↄ́la.
8 Madì wútɛ mà i o nnanna,
zaakũ Dikiri, mↄkↄ̃mmɛ ndì tó màgↄ̃ kú ma laakariia.

- ZABURA
- <
- 4
- >

© 2005 SIM